Kúpna zmluva

uzatvorená podľa § 409 a nasl. zákona č. 513/1991 Zb. Obchodný zákonník v znení
neskorších predpisov (ďalej len „Obchodný zákonník")

(ďalej len „Zmluva")

Číslo Kúpnej zmluvy kupujúceho:

Číslo Kúpnej zmluvy predávajúceho :

**Strany Zmluvy**

Kupujúci:

|  |  |
| --- | --- |
| názov: | Pôdohospodárska platobná agentúra |
| sídlo : | Hraničná 12, 815 26 Bratislava |
| IČO: | 30794323 |
| štatutárny orgán: | Mgr. Jozef Kiss, MA, generálny riaditeľ |
| bankové spojenie:IBAN: | štátna pokladnica Bratislava SK32 8180 0000 0070 0011 6152 |

(ďalej len „Kupujúci")

Predávajúci:

Obchodné meno/názov:

sídlo:

IČO:

DIČ

IČ DPH:

štatutárny orgán :

bankové spojenie:

*(ďalej len* ***„Predávajúci")***

(Kupujúci a Predávajúci ďalej spoločne ako „Zmluvné strany" alebo jednotlivo ako „Zmluvná strana")

**Článok I.**

Úvodné ustanovenie

Uzavretie tejto Zmluvy je výsledkom postupu zadávania nadlimitnej zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO").

**Článok II.**

Predmet Zmluvy

1. Predmetom Zmluvy je záväzok Predávajúceho dodať Kupujúcemu nové služobné motorové vozidlo/á (ďalej len „motorové vozidlo/á" alebo „tovar"), previesť motorové vozidlo/á do vlastníctva Slovenskej republiky - majetku štátu, ktorého správcom je Kupujúci vrátane s nimi súvisiacich predajných a popredajných služieb, poskytnutia záruky na dodané motorové vozidlo/á, poskytnutie náhradného motorového vozidla/náhradných motorových vozidiel v prípade uplatnenia záručných vád Kupujúcim, a záväzok Kupujúceho prevziať tovar a zaplatiť za tovar kúpnu cenu podľa Článku III. tejto Zmluvy.
2. Podrobná technická špecifikácia motorového vozidla/motorových vozidiel, ktoré je Predávajúci povinný dodať Kupujúcemu v súlade s touto Zmluvou je uvedená **v prílohe č. 1,** ktorá tvorí neoddeliteľnú súčasť tejto Zmluvy.

**Článok III.**

Zmluvná cena a zdroj finančných prostriedkov

1. Celková kúpna cena za dodané motorové vozidlo/á v rozsahu ČI. II. Zmluvy je stanovená v zmysle zákona č. 18/1996 Z. z. o cenách v znení neskorších predpisov a na základe výsledku verejného obstarávania, a to vo výške: xxx EUR bez DPH (slovom xxx eur bez DPH), v ktorej

sú započítané všetky náklady Predávajúceho súvisiace s dodaním tovaru, dopravy do miesta dodania a akékoľvek iné náklady Predávajúceho.

1. Štruktúrovaný rozpočet ceny je uvedený **v prílohe č. 2,** ktorá tvorí neoddeliteľnú súčasť tejto Zmluvy.
2. K cene uvedenej v bode 3.1 tohto článku Zmluvy bude pripočítaná DPH podľa platných predpisov v čase uskutočnenia zdaniteľného plnenia.
3. Predmet zmluvy je financovaný zo zdrojov Európskeho poľnohospodárskeho fondu pre rozvoj vidieka v rámci opatrenia Technická pomoc Programu rozvoja vidieka SR 2014-2020.

**Článok IV.**

Platobné podmienky

* 1. Predávajúcemu vzniká právo na zaplatenie ceny uvedenej v ČI. III tejto Zmluvy riadnym splnením jeho záväzku spôsobom a v mieste dodania v súlade s touto Zmluvou.
	2. Podkladom pre zaplatenie je faktúra vystavená Predávajúcim a preukázateľne doručená Kupujúcemu. Predávajúci má právo vystaviť faktúru až po riadnom splnení jeho záväzku spôsobom a v mieste dodania v súlade s touto Zmluvou.
	3. Všetky faktúry vystavené v zmysle tejto Zmluvy musia obsahovať všetky náležitosti ustanovené podľa zákona č. 222/2004 Z. z. o dani z pridanej hodnoty v znení neskorších predpisov, údaje
	v zmysle tejto Zmluvy, číslo tejto Zmluvy a číslo bankového účtu uvedené v záhlaví tejto Zmluvy.
	4. Ak akákoľvek faktúra vystavená v zmysle tejto Zmluvy nebude obsahovať náležitosti dohodnuté
	v tejto Zmluve má Kupujúci právo vrátiť faktúru Predávajúcemu na prepracovanie. Splatnosť takto vystavenej a vrátenej faktúry sa zruší a nová splatnosť v súlade s bodom 4.5 tohto článku Zmluvy začne plynúť dňom preukázateľného doručenia opravenej a správne vystavenej faktúry.
	5. Lehota splatnosti riadne vystavenej a doručenej faktúry je do 60 dní odo dňa jej preukázateľného prvého doručenia Kupujúcemu.

**Článok V.**

Miesto, čas a spôsob dodania tovaru

1. Miestom dodania motorového vozidla/motorových vozidiel je sídlo Kupujúceho (verejného obstarávateľa): Hraničná 12, 815 26 Bratislava, Slovenská republika.
2. Predávajúci je povinný dodať tovar do miesta dodania tovaru v celom rozsahu najneskôr do desiatich mesiacov od nadobudnutia účinnosti Zmluvy.
3. Predávajúci sa zaväzuje dodať spolu s motorovým vozidlom/motorovými vozidlami kľúče od motorového vozidla/motorových vozidiel, osvedčenie o evidencii motorového vozidla/motorových vozidiel časť II., servisné knižky, certifikát originality, záručné listy od motorového vozidla/motorových vozidiel, manuál k autorádiu v slovenskom jazyku a iné doklady, ktoré sú potrebné na prevzatie a užívanie motorového vozidla/motorových vozidiel.
4. Dopravu do miesta dodania je povinný zabezpečiť Predávajúci na vlastné náklady a vlastné nebezpečenstvo tak, aby bola zabezpečená ochrana pred jeho poškodením a znehodnotením.
Za škodu spôsobenú porušením tejto povinnosti zodpovedá Predávajúci.
5. Prevzatie motorového vozidla/motorových vozidiel v mieste dodania bude potvrdené oprávnenou osobou Kupujúceho uvedenou v bode 5.6 tohto Článku na dodacom liste a preberacom liste, ktoré vyhotoví Predávajúci a na ktorom bude uvedená špecifikácia tovaru v druhoch a v množstvách, jednotková cena továrenskej značky dodávaného motorového vozidla/dodávaných motorových vozidiel, jeho/ich celková cena, miesto a dátum prevzatia. Dodací a preberací list podpíšu oprávnené osoby obidvoch Zmluvných strán po riadnom dodaní tovaru.
6. Predávajúci vyrozumie o termíne dodania motorového vozidla/motorových vozidiel oprávnenú

osobu Kupujúceho na prevzatie tovaru, ktorým je len pre účely tejto Zmluvy Mgr. Iveta Váczyová najmenej t. č. +421 918 612 303 tri pracovné dni pred jeho/ich dodaním. Uvedená osoba vykoná

v mieste dodania kontrolu dodaného motorového vozidla/ dodaných motorových vozidiel
a svojím podpisom potvrdí dodací list.

1. Dodanie motorového vozidla/motorových vozidiel do miesta dodania sa uskutoční výhradne
v pracovné dni a v pracovnom čase, ktorý je určený Kupujúcim (pondelok-piatok, 07:00-15:00 hod.).

**Článok VI.**

Vlastnícke právo

1. Predávajúci vyhlasuje, že je výlučným vlastníkom tovaru, že na ňom neviaznu žiadne práva tretích osôb a že nie je daná žiadna prekážka, ktorá by mu bránila s tovarom podľa tejto Zmluvy disponovať.
2. Zmluvné strany sa dohodli, že vlastnícke právo k dodanému motorovému vozidlu/dodaným motorovým vozidlám prechádza do vlastníctva štátu Slovenská republika ich prevzatím Kupujúcim v mieste dodania, čo bude potvrdené podpisom dodacieho listu v súlade s touto Zmluvou.
3. Nebezpečenstvo škody na tovare prechádza na Kupujúceho momentom prevzatia tovaru od Predávajúceho.

**Článok VII.**

Zodpovednosť za vady tovaru, záruka, reklamácie

1. Predávajúci je povinný dodať tovar riadne a včas, v požadovanom množstve, technickom stave, farebnom vyhotovení, výbave, s potrebnými dokladmi na jeho užívanie a prevádzku a umožniť Kupujúcemu dôkladné prevzatie tovaru a nadobudnutie vlastníckeho práva k tovaru.
2. Pred odovzdaním motorového vozidla/motorových vozidiel je Predávajúci povinný zabezpečiť vykonanie predpredajného servisu a dopravy do miesta plnenia, ako je uvedené v článku VI. tejto Kúpnej zmluvy.
3. Pri odovzdaní tovaru je Predávajúci povinný stanoviť povolené používanie prevádzkových kvapalín a pneumatík slovenskej produkcie v čase záruky i po jej uplynutí, ak tieto zodpovedajú technickým parametrom udávaným výrobcom motorového vozidla/motorových vozidiel.
4. Predávajúci garantuje, že dodaný tovar je nový, doteraz nepoužívaný a zodpovedá požadovanej kvalite a podmienkam dohodnutým v tejto Zmluve ako aj jeho technické a prevádzkové parametre sa zhodujú s parametrami uvádzanými ich výrobcom.
5. Predávajúci poskytuje Kupujúcemu záruku za tovar spočívajúcu vtom, že dodaný tovar bude v záručnej dobe spôsobilý na použite na účel dohodnutý touto Zmluvou a/alebo obvyklý účel a že si zachová obvyklé vlastnosti a/alebo vlastnosti dohodnuté touto Zmluvou. Záručná doba začína plynúť nasledujúci deň po dni riadneho prevzatia tovaru osobou oprávnenou konať za Kupujúceho vo veciach prevzatia tovaru.
6. Podmienky a dĺžka záručnej doby je stanovená v servisnej knižke od motorového vozidla/servisných knižkách od motorových vozidiel.
7. Kupujúci v prípade zistenia vady resp. vád na dodanom motorovom vozidle/motorových vozidiel tieto písomne oznámi (Reklamácia) Predávajúcemu bez zbytočného odkladu po ich zistení. Reklamácia musí byť podaná výlučne písomne a v záručnej dobe, inak je neplatná.
8. Reklamácia musí obsahovať označenie vady, popis, ako sa prejavuje a voľbu Kupujúceho z nárokov z vád tovaru podľa ust. § 436 a nasl. Obchodného zákonníka.
9. Predávajúci je povinný oprávnenú Reklamáciu vyriešiť v lehote 30 dní odo dňa jej riadneho doručenia.
10. Záručná doba sa predlžuje o počet kalendárnych dní, počas ktorých nebol dodaný tovar plne funkčný po dobu dlhšiu než 24 hodín, ak táto nefunkčnosť bola spôsobená vadou v záručnej dobe, riadne oznámenou Kupujúcim Predávajúcemu.
11. Reklamáciu možno uplatniť do posledného dňa záručnej doby, pričom i reklamácia odoslaná prostredníctvom poštového podniku v posledný deň záručnej doby Predávajúcemu, sa považuje za uplatnenú včas.
12. Predávajúci zodpovedá aj za vady, ktoré sa vyskytnú po uplynutí záručnej doby, pokiaľ boli spôsobené porušením jeho povinností.

**Článok VIII.**

Zodpovednosť za škodu

1. Pokiaľ porušením povinností Predávajúceho, vyplývajúcich zo všeobecne záväzných právnych predpisov, alebo tejto Zmluvy, vznikne Kupujúcemu v dôsledku použitia či užívania motorového vozidla/motorových vozidiel akákoľvek škoda, zodpovedá za ňu Predávajúci, a to bez ohľadu na zavinenie. Náhrada škody sa riadi príslušnými ustanoveniami Obchodného zákonníka.
2. Kupujúci je oprávnený požadovať od Predávajúceho náhradu škody v celom rozsahu aj v prípade, že ide o porušenie povinnosti, na ktorú sa vzťahuje zmluvná pokuta.
3. Predchádzajúce ustanovenia bodu 8.1 a 8.2 tohto Článku platia aj potom, ako dôjde k odstúpeniu od tejto Zmluvy niektorou zo Zmluvných strán, alebo oboma Zmluvnými stranami.

**Článok IX.**

Zmluvná pokuta

1. V prípade omeškania Predávajúceho s dodaním tovaru podľa bodu 5.2 ČI. V tejto Zmluvy je Kupujúci oprávnený fakturovať Predávajúcemu zmluvnú pokutu vo výške 0,05 % z ceny tovaru bez DPH, uvedenej v Článku III. tejto Zmluvy za každý aj začatý deň omeškania a Predávajúci je povinný zmluvnú pokutu uhradiť.
2. Pri dodaní chybného motorového vozidla/chybných motorových vozidiel vzniká Kupujúcemu nárok vyúčtovať zmluvnú pokutu vo výške 0,05% z ceny motorového vozidla s DPH za každý deň omeškania až do doby dodania bezchybného motorového vozidla/bezchybných motorových vozidiel a súčasne vzniká nárok Kupujúceho na dodanie náhradného bezchybného motorového vozidla/náhradných bezchybných motorových vozidiel.
3. Kupujúci je oprávnený pri nesplnení technických požiadaviek na tovar zo strany Predávajúceho odmietnuť prevzatie motorového vozidla/motorových vozidiel až do úplnej nápravy Predávajúcim, o čom musí byť vyhotovený písomný záznam. Až do doby dodania bezchybného tovaru má Kupujúci nárok na zmluvnú pokutu podľa bodu 9.2 tohto článku Zmluvy.
4. V prípade, ak Predávajúci nevyrieši písomne podanú Reklamáciu, v lehote podľa bodu 7.9 Článku VII tejto Zmluvy, je Kupujúci oprávnený, počnúc dňom nasledujúcim po uplynutí lehoty na vyriešenie Reklamácie, fakturovať Predávajúcemu zmluvnú pokutu vo výške 3 000,- Eur (slovom: sedemtisíc eur) za každý aj začatý deň omeškania a za každú jednotlivú vadu osobitne a Predávajúci je povinný zmluvnú pokutu uhradiť.
5. Splatnosť uplatnených sankcií v zmysle tohto Článku Zmluvy je do 30 dní odo dňa preukázateľného doručenia príslušnej faktúry druhej Zmluvnej strane. Platby za ne budú uhrádzané výlučne bezhotovostne na bankové účty uvedené v záhlaví tejto Zmluvy.
6. Zaplatením zmluvnej pokuty nie je dotknutý nárok na náhradu vzniknutej škody, pričom zmluvná pokuta sa nezapočítava na náhradu škody.
7. Povinnosť zaplatiť zmluvnú pokutu trvá aj po skončení platnosti tejto Zmluvy, ako aj potom, čo dôjde k odstúpeniu od nej jednou, alebo oboma Zmluvnými stranami.
8. V prípade omeškania Kupujúceho s úhradou faktúry, vzniká Predávajúcemu právo účtovať Kupujúcemu úroky z omeškania v zákonnej výške.

**Článok X.**

Ostatné ustanovenia

1. Predávajúci je povinný pri plnení tejto Zmluvy postupovať s odbornou starostlivosťou a dodržiavať všeobecne záväzné predpisy a podmienky tejto Zmluvy.
2. Všetka dokumentácia súvisiaca s predmetom Zmluvy a výstupy tejto Zmluvy budú viditeľne označené nasledovne: symbol Únie v súlade s grafickými normami podľa prezentácie na adrese: http://europa.eu/about-eu/basic-information/symbols/flag/index\_sk.htm, spolu s vysvetlením úlohy Únie prostredníctvom tohto znenia: Európsky poľnohospodársky fond pre rozvoj vidieka: Európa investuje do vidieckych oblastí, logo objednávateľa a logo Programu rozvoja vidieka podľa Manuálu pre informovanie a komunikáciu v rámci Programu rozvoja vidieka SR 2014 - 2020.
3. V prípade, ak sa Predávajúci zapisuje do registra partnerov verejného sektora (ďalej len „register") v zmysle zákona o registri partnerov verejného sektora, zaväzuje sa, že bude v registri zapísaný aspoň počas doby trvania tohto zmluvného vzťahu. Predávajúci sa zároveň zaväzuje zapísať sa do registra aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis Predávajúceho do registra v zmysle zákona o registri partnerov verejného sektora vyžaduje.
4. Predávajúci je povinný oznámiť Kupujúcemu všetky zmeny, ktoré budú v registri podľa bodu 10.2 tohto článku Zmluvy vo vzťahu k nemu vykonané, a to do 5 dní, odkedy k zápisu zmeny do registra došlo.
5. Ak si Predávajúci nesplní povinnosti uvedené v bode 10.2 tohto článku Zmluvy, alebo ak nastanú okolnosti uvedené v ust. § 15 zákona o registri partnerov verejného sektora, Kupujúci je oprávnený neplniť, čo mu ukladá táto Zmluva, pričom nie je v omeškaní a toto neplnenie sa nepovažuje za porušenie Zmluvy. Predávajúci nie je oprávnený uplatňovať si v tomto prípade voči Kupujúcemu akúkoľvek náhradu škody alebo sankcie.

**Článok XI.**

Ukončenie Zmluvy

1. Zmluvné strany sa dohodli, že zmluvný vzťah založený touto Zmluvou je možné ukončiť:
2. vzájomnou písomnou dohodou Zmluvných strán
3. odstúpením od Zmluvy.
4. Porušením povinností dohodnutých Zmluvnými stranami v Zmluve jednou zo Zmluvných strán vzniká druhej Zmluvnej strane právo odstúpiť od Zmluvy.
5. Odstúpenie je možné aj od čiastočne splnenej Zmluvy.
6. V prípade podstatného porušenia tejto Zmluvy je odstupujúca strana oprávnená od Zmluvy odstúpiť, ak to písomne oznámi druhej Zmluvnej strane bez zbytočného odkladu po tom, čo sa o tomto porušení dozvedela.
7. Zmluvné strany označujú porušenie Zmluvy za podstatné:
8. ak Predávajúci poruší povinnosť dodať motorové vozidlo/á v dohodnutom množstve
a vyhotovení podľa tejto Zmluvy a/alebo dodaný tovar nespĺňa všetky požadované technické parametre a úžitkové vlastnosti podľa tejto Zmluvy,
9. ak Predávajúci poruší povinnosť dodať motorové vozidlo/á v termíne uvedenom v bode 5.2 Článku V tejto Zmluvy,
10. ak nastanú okolnosti uvedené v ust. § 15 zákona o registri partnerov verejného sektora, alebo ak Predávajúci poruší povinnosti uvedené v bode 10.1 Článku X. tejto Zmluvy,
11. ak sa preukáže, že Predávajúci v ponuke predloženej vo verejnom obstarávaní predložil nepravdivé doklady alebo uviedol nepravdivé, neúplné alebo skreslené údaje,
12. ak je voči Predávajúcemu vedené konkurzné konanie alebo reštrukturalizačné konanie, je v konkurze, v reštrukturalizácii, bol proti nemu zamietnutý návrh na vyhlásenie konkurzu pre nedostatok majetku,
13. ak Predávajúci vstúpil do likvidácie, alebo bol na neho zriadená nútená správa,
14. ak je voči Predávajúcemu vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.),
15. ak Kupujúci v rozpore s touto Zmluvou bezdôvodne neprevezme riadne dodané motorové vozidlo/á vozidlá ani v lehote 30 dní odo dňa uvedeného vo výzve Predávajúceho v zmysle čl. 5 bodu 5.6 tejto Zmluvy,
16. ak Kupujúci neuhradí kúpnu cenu za riadne dodané a prevzaté motorové vozidlo/á v termíne do 60 dní po uplynutí dátumu splatnosti faktúry,
17. ak tak ustanovuje osobitný zákon..
18. V prípade, že dôjde k porušeniu tejto Zmluvy, ktoré Zmluvné strany neoznačili ako podstatné, platia pri odstúpení od Zmluvy pravidlá upravené príslušnými ustanoveniami Obchodného zákonníka.
19. Oznámenie o odstúpení musí byť podpísané štatutárnym orgánom odstupujúcej Zmluvnej strany a nadobúda účinnosť dňom jeho doručenia do sídla druhej Zmluvnej strany uvedeného v tejto Zmluve.
20. V prípade odstúpenia od Zmluvy, zmeny Zmluvy, alebo dočasného prerušenia plnenia z dôvodu porušenia Zmluvy, zaplatí Zmluvná strana porušiteľa druhej Zmluvnej strane všetky preukázané náklady a škody, ktoré jej z tohto dôvodu vzniknú.
21. Ak oprávnená Zmluvná strana nevyužije právo odstúpiť od Zmluvy, vzniká porušujúcej Zmluvnej strane povinnosť pristúpiť na primeranú zmenu Zmluvy v tej časti, ktorá bola porušením dotknutá a uhradiť spôsobenú škodu, ktorá vznikla v súvislosti s porušením záväzku. Oprávnená Zmluvná strana môže dočasne prerušiť plnenie svojich záväzkov až do doby, pokým porušujúca Zmluvná strana je v omeškaní a pokiaľ omeškané záväzky nesplní a nedohodne zmenu Zmluvy z dôvodu dočasného prerušenia.

**Článok XII.**

Doručovanie

12.1   Zmluvné strany sa dohodli, že všetky písomnosti sa budú doručovať na adresu ich sídla uvedenú
v záhlaví tejto Zmluvy. Písomnosti budú doručované prostredníctvom pošty doporučene, pričom zásielka (písomnosť) sa bude považovať za doručenú dňom jej prevzatia adresátom - Zmluvnou stranou, dňom, kedy Zmluvná strana odmietne zásielku prevziať, alebo dňom, kedy pošta vráti doručovanú zásielku odosielajúcej Zmluvnej strane ako neprevzatú v odbernej (úložnej) lehote alebo s oznámením adresát neznámy, prípadne ako zásielka nedoručená.

**Článok XIII.**

Subdodávky

1. Ak má Predávajúci v úmysle zadať plnenie, ktoré je predmetom tejto Zmluvy, subdodávateľom, môže tak urobiť iba s predchádzajúcim písomným súhlasom Kupujúceho, ktorý takýto bez závažného a opodstatneného dôvodu neodoprie. V takomto prípade Predávajúci zodpovedá rovnako akoby Zmluvu plnil sám.
2. V Prílohe č. 3 tejto Zmluvy sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Predávajúci je oprávnený zmeniť subdodávateľa iba s predchádzajúcim písomným súhlasom Kupujúceho. Predávajúci je pritom povinný oznámiť Kupujúcemu údaje podľa bodu 13.2 tohto článku Zmluvy o novom subdodávateľovi. Predávajúci je povinný Kupujúcemu oznámiť akúkoľvek zmenu údajov u subdodávateľov, uvedených v Prílohe č. 3 tejto Zmluvy, a to bezodkladne.
4. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
5. Predávajúci je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Predávajúceho v zmysle zákona č. 315/2016 Z. z. o registri partnerov verejného sektora.

 **Článok XIV.**

Záverečné ustanovenia

1. Práva a povinnosti Zmluvných strán, ktoré nie sú upravené touto Zmluvou, sa riadia právnymi predpismi SR, najmä ustanoveniami Obchodného zákonníka.
2. Všetky spory, ktoré vzniknú z plnenia tejto Zmluvy budú Zmluvné strany riešiť predovšetkým dohodou a vzájomným rokovaním.
3. Akákoľvek zmena tejto Zmluvy sa môže urobiť len formou chronologicky očíslovaných písomných dodatkov k nej, ak nie je v tejto Zmluve uvedené inak.
4. Táto Zmluva je vyhotovená v piatich rovnopisoch, pričom Kupujúci obdrží po tri vyhotovenia a Predávajúci po dve vyhotovenia.
5. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle ustanovenia § 47a ods. 1 Občianskeho zákonníka.
6. Zmluvné strany vyhlasujú, že táto Zmluva bola uzatvorená slobodne a vážne, určite a zrozumiteľne, nie v tiesni a za nápadne nevýhodných podmienok a na znak súhlasu so Zmluvou k nej pripájajú svoje podpisy.
7. Žiadna zo Zmluvných strán nie je oprávnená svoju pohľadávku postúpiť inému.

Príloha č. 1 Technická/é špecifikácia/e motorového vozidla/motorových vozidiel

Príloha č. 2 Štruktúrované rozpočty ceny za jednotlivé typy motorových vozidiel/motorového vozidla

Príloha č. 3 Zoznam subdodávateľov

V Bratislave, dňa .................... v Bratislave, dňa....................

Za Kupujúceho za Predávajúceho

............................................... .............................................

**Mgr. Jozef Kiss, MA konateľ**

**generálny riaditeľ PPA**